cyanic-selkie/wikianc huggingface dataset:
Bolonja
Storja
Bolonja twaqqfet mill-Etruski bl-isem ta' Felsina fl-534 QK f'żona abitata mill-qedem mill-poplu ta' Villanova, razza ta' bdiewa u rgħajja. Il-belt Etruska kibret madwar santwarju mibni fuq għolja, li kienet mdawra b'nekropoli. Fir-raba' seklu QK il-belt intrebħet mill-Galli Boj, minn fejn ġej l-isem antik tagħha, Bononia, li taw ir-Rumani lil din il-kolonja li rebħu fil-191 QK. 3000 familja ta' koloni Rumani mmexxijin mill-Konsli Lucius Valerius Flaccus, Marcus Atilius Seranus u Lucius Valerius Tappo, ġew joqogħdu f'din il-kolonja ġdida Rumana. Il-bini tal-Via Æmilia fil-187 QK għamlet ‘il Bolonja salib it-toroq importanti, magħquda ma' Arezzo bil-Via Flaminia u ma' Aquileia bil-Via Aemilia Altinate.
Fit-88 QK, il-belt saret municipium. Hi nbniet f'toroq dritti b'sitt cardi u tmien decumani, li għadhom jagħmlu l-istruttura tagħha s'issa. Il-belt kellha xi 10,000 abitant taħt l-Imperu Ruman, kif ukoll bosta tempji, termi, teatri u arena. Skont Pomponju Mela, Bononia kienet fost il-ħames bliet opulentissimae ( l-iżjed għonja) tal-Italja. Il-belt reġgħet inbniet minn Neruni wara li nħarqet.
Fis-seklu XI, Bolonja kellha perijodu ġdid ta' kobor u saret Komun li nagħqdet mal-Lega Lombarda fl-1164 biex tiġġieled kontra Federiku Barbarossa. Fl-1088 inħolqot l-Università ta' Bolonja, li hi issa l-eqdem università tal-Ewropa. Bosta nies famużi kienu jistudjaw hemm fil-Medju Evu bħal Irnerio, Dante, Boccaccio u Petrarca. Fis-seklu XII, l-iżvilupp tal-belt ħtieġ swar ġodda u sar tkabbir ieħor fis-seklu XIV.
Fl-1256 Bolonja għaddiet il-Legge del Paradiso ("Liġi tal-Ġenna"), li neħħiet il-jasar fewdali u ħelset l-iskjavi bil-flus tal-belt. Fl-stess żmien il-qalba tal-belt inksiet bit-torrijiet, mibnija mill-familji għonja u qawwija tal-belt biex juru l-qawwa tagħhom, u bil-bini pubbliku, knejjes u abaziji. Dan it-tkabbir u din l-għana fl-1294 għamlu l-belt waħda mill-iżjed popolati tal-Ewropa.
Wara s-snin henjin taħt il-gvern ta' Taddeo Pepoli (1337-1347), Bolonja waqgħet f'idejn il-Visconti, imma reġgħet taħt l-awtorità Papali bil-Kardinal Gil de Albornoz fl-1360. Is-snin li missu raw ħafna bdil bejn gvernijiet repubblikani (bħal ta' 1377, li bena l-Bażilika ta' San Petronju u l-Loggia dei Mercanti) u l-ħakma papali jew tal-Visconti. Matul daż-żmien, il-familji qawwijin tal-belt kienu mitlufin fi ġlied fratriċidu għall-kontroll tagħha. F'nofs is-seklu XV, il-familja Bentivoglio kisbet il-poter biż-żewġ membri Sante (1445-1462) u Giovanni II (1462-1506). Dak il-perijodu kien l-iżjed fjorenti tal-belt, bil-preżenza ta' arkitetti u pitturi famużi ġol-ħitan tagħha, li bidlu ‘l Bolonja f'veru belt tar-Rinaxximent.
Ir-renju ta' Giovanni II spiċċa fl-1506 waqt li t-truppi papali ta' Ġulju II kienu qegħdin jassedjaw u jħarbtu l-belt. Minn dik id-data sas-seklu XVIII, Bolonja kienet tagħmel parti mill-istati papali u kienet immexxija minn Cardinal legato u Senat li kull xahrejn kien jagħżel gonfaloniere (imħallef), megħjun minn tmien konsli iżjed anzjani. Il-prosperità tal-belt baqgħet tikber, allavolja fit-tmiem tas-seklu XVI il-pesta naqqset il-popolazzjoni minn 72 000 għal 59 000 abitant. Din il-prosperità rriżultat f'ħafna bini importanti, bħal Piazza Nettuno u l-Palazzo dei Banchi fl-1564. Il-ħakma papali rat il-bini ta' ħafna knejjes u stabbilimenti reliġjużi oħra ġodda u r-rinnovazzjoni tal-antiki. B'96 kunvent Bolonja kellha r-rekord tal-Italja. Il-pitturi li kienu jaħdmu Bolonja waqfu l-Iskola Bolonjiża li fosthom kien hemm Annibale Carracci, Domenichino, Guercino u pitturi oħra famużi.
Taħt Napuljun, Bolonja saret il-kapitali tar-“Repubblica Cispadana”. Wara l-waqgħa ta' Napuljun, Bolonja reġgħet marret taħt il-papa u rribellat kontrih fl-1831 u għal darb'oħra fl-1849. Il-Papa Piju IX żar il-belt fl-1857. Bolonja vvotat li tingħaqad mar-Renju ta' Sardinja fit-12 ta' Ġunju 1859, u hekk ħadet parti fir-Risorgimento. Minn dak iż-żmien ‘l hawn l-istorja ta' Bolonja hi mħallta ma' dik tal-Italja.
Bolonja llum hi qalba kulturali importanti imma wkoll ċentru kummerċjali, industrijali u tal-komunikazzjoni. Fil-bidu tas-seklu XXI is-swar qodma twaqqgħu biex jinbena vjal u djar ġodda.
Ekonomija
Ekonomikament, Bolonja hi belt prospera ħafna. Hi l-kapitali ta' reġjun għani u dinamiku, minħabba r-riċerka u l-innovazzjoni. Għandha attività industrijali kbira (30% tal-impjegati fl-1998) b'xi gruppi prestiġjużi bħal Ducati u Lamborghini fis-settur awtomobilistiku u Borbonese fis-settur tal-moda. Il-belt għandha wieħed mill-ikbar parks għall-wirjiet fl-Ewropa. Bolonja hi wkoll ċentru kulturali u turistiku importanti minħabba l-istorja u l-monumenti sbieħ tagħha.
Bolonja għandha wkoll l-vantaġġ tal-pożizzjoni tagħha ta' salib it-toroq Ewropej. Hi fil-qalba tax-xibka tal-awtostradi tat-tramuntana tal-Italja ( A1, A13 u A14 ), imma qiegħda anki fuq il-linja tal-ferrovija l-iżjed importanti tal-Italja. Fl-aħħar mill-ajruport tagħha "G. Marconi", li qiegħed 6 km 'il bogħod mill-belt, hemm titjiriet nazzjonali u internazzjonali.
Il-monumenti tal-belt
thumb|Panorama: Il-Bażilika ta' San Petronju u l-Piazza Maggiore thumb|Il-funtana ta' Nettunu Bolonja hi waħda mill-bliet medjovali l-iżjed preżervati tal-Ewropa, u għalhekk għandha valur storiku kbir. Minkejja l-ħsara konsiderevoli li saret mill-bumbardamenti tal-1944, iċ-ċentru storiku ta' Bolonja, hu wieħed mill-ikbar ta' Ewropa, u fih hemm rikkezzi sew medjovali, kif ukoll Rinaxximentali u Barokki.
Sport
Għalkemm il-futbol hu r-re tal-isport fl-Italja, Bolonja tispikka fil-Basket-ball. Infatti l-belt hi mlaqqma "Basket City" u dan minħabba ż-żewġ klabbs tal-Basket-ball : Virtus Bologna u Fortitudo Bologna. Dawn iż-żewġ timijiet huma fost l-aħjar fl-Italja u wkoll fl-Ewropa b'xi rebħiet fit-Tazza tal-Ewropa. Madankollu l-belt għandha klabb tal-futbol, Bologna FC 1909, imma dan daż-żmien m'għandux suċċess kbir u qiegħed fis-Serie B.
Lydia Davis
Lydia Davis, imwielda fl-Amerka fil-15 ta' Lulju, 1947, hija kittieba ta' novelli, rumanziera, saġġista u traduttriċi mill-Franċiż u lingwi oħra. Davis ipproduċiet diversi traduzzjonijiet ġodda ta' xogħlijiet letterarji klassiċi Franċiżi, fosthom Swan's Way ta' Marcel Proust u Madame Bovary ta' Gustave Flaubert. Barra minn hekk, it-traduttriċi spiss kienet tikteb stejjer partikolarment qosra.
Karriera
Davis ippubblikat sitt kollezzjonijiet ta' xogħlijiet letterarji ta' fizzjoni, fosthom The Thirteenth Woman and Other Stories (1976) u Break It Down (1986), finalist għall-Premju PEN/Hemingway. L-aktar pubblikazzjonijiet riċenti tagħha kienu Can't and Won't (2013) u Varieties of Disturbance, ktieb ippubblikat minn Farrar, Straus and Giroux, li fl-2007 kien finalist għall-Premju Nazzjonali tal-Ktieb tal-Amerka. The Collected Stories of Lydia Davis (2009) jinkludi x-xogħlijiet ta' fizzjoni kollha tagħha sal-2008.
Davis ittraduċiet xogħlijiet miktubin minn Proust, Flaubert, Blanchot, Foucault, Michel Butor, Michel Leiris, Pierre Jean Jouve u kittieba Franċiżi oħra, kif ukoll kotba miktubin mir-rumanzier Belġjan Conrad Detrez u l-kittieb Olandiż A.L. Snijders.
Joseph Louis Gay-Lussac
Joseph Louis Gay-Lussac (pronunzja bil-Franċiż: [ʒɔzɛf lwi ɡɛlysak]; twieled is-6 ta’ Diċembru 1778 – miet fid-9 ta’ Mejju 1850) kien kimiku u fiżiku Franċiż. Huwa magħruf l-iktar għall-iskoperta tiegħu li l-ilma huwa magħmul minn żewġ partikoli tal-idroġenu u partikola waħda tal-ossiġenu (flimkien ma’ Alexander von Humboldt), għal żewġ liġijiet marbuta mal-gassijiet, u għax-xogħol tiegħu fir-rigward tat-taħlitiet tal-alkoħol u l-ilma, li wassal għall-gradi alkoħoliċi ta’ Gay-Lussac li jintużaw għall-kejl tal-livell ta’ alkoħol fix-xorb f’ħafna pajjiżi.
Bijografija
Gay-Lussac twieled fis-6 ta’ Diċembru 1778 f’Saint-Léonard-de-Noblat li attwalment jinsab fid-dipartiment ta’ Haute-Vienne. daqsminuri|Gay-Lussac u Biot fuq balunbaraxx fl-1804. Illustrazzjoni mill-aħħar tas-seklu 19. Missier Joseph Louis Gay, Anthony Gay, iben tabib, kien avukat u prosekutur u ħadem bħala mħallef f’Saint-Léonard-de-Noblat. Missier żewġ subien u tlett ibniet, huwa kien is-sid tal-biċċa l-kbira tal-artijiet tal-villaġġ ta’ Lussac u spiss kien iżid isem dan il-villaġġ ma’ kunjomu, skont drawwa tal-Ancien Régime. Għall-ħabta tal-1803, il-missier u l-iben finalment adottaw il-kunjom Gay-Lussac. Matul ir-Rivoluzzjoni, f’isem il-Liġi dwar in-Nies Suspettati, missieru, l-eks prosekutur tar-re, intefa’ l-ħabs f’Saint Léonard mill-1793 sal-1794.
Joseph Louis Gay-Lussac ingħata l-edukazzjoni bikrija tiegħu fl-Abbazija Kattolika ta’ Bordeaux, għalkemm iktar ’il quddiem f’ħajtu sar ateu. Taħt għajnejn il-Patri Superjuri ta’ Dumonteil huwa beda l-edukazzjoni tiegħu f’Pariġi, fejn finalment daħal jistudja fl-Iskola Politeknika fl-1798.
Tliet snin wara, Gay-Lussac ġie ttrasferit fl-École des Ponts et Chaussées, u ftit wara ġie assenjat lil C. L. Berthollet bħala l-assistent tiegħu. Fl-1802, ġie maħtur dimostratur ta’ A. F. Fourcroy fl-Iskola Politeknika, fejn fl-1809 huwa sar il-professur tal-kimika. Mill-1808 sal-1832, huwa kien il-professur tal-fiżika fis-Sorbonne, kariga li rreżenja minnha biss biex isir president tax-xjenza fil-Jardin des Plantes. Fl-1821, huwa ġie elett bħala membru barrani tal-Akkademja Żvediża Rjali tax-Xjenzi. Fl-1831 ġie elett biex jirrappreżenta lid-dipartiment ta’ Haute-Vienne fil-kamra tad-deputati, u fl-1839 sar parti mill-kamra tal-pari. Huwa ġie elett Membru Onorarju Barrani tal-Akkademja Amerikana tal-Arti u x-Xjenzi fl-1832. daqsminuri|158x158px|Il-qabar ta’ Gay Lussac Gay-Lussac iżżewweġ lil Geneviève-Marie-Joseph Rojot fl-1809. Kien iltaqa’ magħha għall-ewwel darba meta kienet taħdem bħala assistent f’ħanut tad-drapp u kienet qed tistudja ktieb akkademiku tal-kimika minn taħt. Huwa kien il-missier ta’ ħamest itfal, u l-ikbar wieħed minnhom (Jules) sar assistent ta’ Justus Liebig f’Giessen. Xi pubblikazzjonijiet ta’ Jules ġieli jiġu konfużi bħala ħidmet missieru peress li għandhom l-istess inizjali (J. Gay-Lussac).
Gay-Lussac miet f’Pariġi fid-9 ta’ Mejju 1850 u ġie midfun fiċ-Ċimiterju ta’ Père Lachaise. Ismu huwa wieħed minn 72 isem miktuba fuq it-Torri Eiffel.
Vladimir Putin
Vladimir Vladimirovich Putin (Leningrad, Unjoni Sovjetika, 7 ta' Ottubru 1952) huwa l-President attwali tal-Federazzjoni Russa. Ilu fil-kariga mis-7 ta' Mejju 2012. Kien ukoll Prim Ministru mill-1999 sal-2000, u President mill-2000 sal-2008. Matul it-tieni terminu tiegħu ta' Prim Ministru, kien ukoll il-President tal-Partit Russja Magħquda.
Putin studja l-Ġermaniż u jitkellmu sew. Studja l-Liġi fl-Università Statali ta' San Pietruburgu u ggradwa fl-1975. Huwa kien Uffiċjal tal-Intelligence Barranija tal-KGB għal 16-il sena, u tela' sal-grad ta' Logutenent Kurunell qabel irtira fl-1991 biex daħal fil-politika. Fl-1996 mar Moska u daħal fl-amministrazzjoni tal-President Boris Yeltsin u fl-aħħar tal-1999, wara r-riżenja ta' Yeltsin, Putin sar Aġent President.
Putin rebaħ l-elezzjonijiet presidenzjali tal-2000 bi 53 % u dawk tal-2004 with bi 72 %. Matul l-ewwel presidenza, l-ekonomija Russa kibret għal tmien snin sħaħ, u l-PDG kiber bi 72 %. L-elezzjoni tal-2012 rebaħha b'64 %. Il-waqgħa fil-prezz taż-żejt flimkien ma' sanzjonijiet internazzjonali wara li fl-2014 ir-Russja annettiet il-Krimea u intervjeniet militarment fl-Ukrajna waqqgħet il-PDG bi 3.7 % fl-2015, għalkemm is-sena ta' wara reġa' għola b'0.3 % u r-Russja ħarġet mir-riċessjoni.
Ikkritikat internazzjonalment fejn jidħlu d-demokrazija u l-governanza tajba, Putin gawda u jgawdi minn appoġġ kbir f'pajjiżu, u huwa meqjus bħala wieħed mill-iktar mexxejja dinjija potenti.
Opossum ta' denbu qasir tat-tlett strixxi ta' Ihering
L-Opossum ta' denbu qasir tat-tlett strixxi ta' Ihering, magħruf xjentifikament bħala Monodelphis iheringi, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra linqas fost l-opossumi li huma addattati għal ħajja fis-siġar, nativ tal-kontinent ta' l-Amerika ta' isfel. Dan l-opossum ta' denbu qasir ġeneralment jippreferi jgħix f' abitat kemm ta' foresti subtropikali u tropikali umdi, kif ukoll f' artijiet bil-ħaxix subtropikali u f' artijiet tropikali baxxi xotti.
Dieta
L-Opossum ta' denbu qasir tat-tlett strixxi ta' Ihering huwa marsupjal omnivoru u d-dieta prinċipali tikkonsisti minn frott, insetti u annimali vertebrati żgħar oħra.
Distribuzjoni
Monodelphis iheringi għandu distribuzjoni fil-kontinent ta' l-Amerika t'isfel u huwa speċi endemika tal-Brażil, għalkemm hemm possibilita li jinsab jgħix fl-Arġentina ukoll.
Ewropa tal-Lvant
daqsminuri|220x220px|Il-konfini tal-Ewropa tal-Lvant skont diversi definizzjonijiet:id-definizzjoni ġeografika (it-tliet tonalitajiet ta’ kannella);u d-definizzjoni ġeopolitika storika (il-pajjiżi bir-roża ċar huma dawk li kellhom ekonomija Soċjalista sal-1990; u bl-abjad tinkludi t-[[Turkija)]] L-Ewropa tal-Lvant hija reġjun tal-kontinent Ewropew bejn bejn l-Ewropa tal-Punent u l-Asja. Ma hemm l-ebda definizzjoni konsistenti dwar iż-żona preċiża li jkopri dan ir-reġjun, parzjalment għaliex it-terminu għandu firxa wiesgħa ta’ konnotazzjonijiet ġeopolitiċi, ġeografiċi, etniċi, kulturali, u soċjoekonomiċi. Ir-Russja, li tinsab ukoll fil-Ewropa tal-Lvant, hija l-ikbar pajjiż tal-Ewropa u l-iktar wieħed popolat; bejn wieħed u ieħor tirrappreżenta 40 % tal-massa tal-art totali tal-kontinent, b’iktar minn 15 % tal-popolazzjoni totali tagħha.
Skont iċ-Ċentru għat-Teknoloġiji Edukattivi fl-Università tal-Ġiżwiti ta’ Wheeling, fl-Istati Uniti, hemm “definizzjonijiet tal-Ewropa tal-Lvant kważi daqs kemm hemm studjużi tar-reġjun”. Dokument relatat tan-Nazzjonijiet Uniti jżid li “kull valutazzjonit ta’ identitajiet spazjali hija essenzjalment kostrutt soċjali u kulturali”.
Definizzjoni partikolari tiddeskrivi l-Ewropa tal-Lvant bħala entità kulturali: ir-reġjun fl-Ewropa b’karatteristiċi prinċipali li jikkonsistu minn influwenzi kulturali Slavi, Griegi, Biżantini, Ortodossi tal-Lvant u anke Ottomani. Definizzjoni oħra nħolqot matul il-Gwerra Bierda u ntużat daqslikieku sinonimu tat-terminu “Blokk tal-Lvant”. Definizzjoni simili ssemmi l-istati Ewropej li qabel kienu Komunisti ’l barra mill-Unjoni Sovjetika bħala l-Ewropa tal-Lvant. Tali definizzjonijiet spiss jitqiesu antikwati, iżda xi drabi jintużaw għal skopijiet statistiċi.
Definizzjonijiet
daqsminuri|Ir-reġjuni kif jintużaw għal skopijiet statisitiċ mid-Diviżjoni tal-Istatistika tan-Nazzjonijiet Uniti (l-Ewropa tal-Lvant bir-roża, l-Ewropa tat-Tramuntana bil-blu, l-Ewropa tan-Nofsinhar bl-aħdar, u l-Ewropa tal-Punent biċ-ċilesti) Illum il-ġurnata jeżistu diversi definizzjonijiet tal-Ewropa tal-Lvant iżda spiss ikollhom nuqqas ta’ preċiżjoni, ikunu ġenerali wisq, jew ikunu antikwati. Dawn id-definizzjonijiet jiġu dibattuti b’mod trasversali fost il-kulturi u fost l-esperti, anke fost ix-xjentisti politiċi, peress li t-terminu għandu firxa wiesgħa ta’ konnotazzjonijiet ġeopolitiċi, ġeografiċi, kulturali u soċjoekonomiċi. It-terminu “Ewropa tal-Lvant” ġie deskritt bħala “mċajpar”, peress li l-idea stess tal-Ewropa tal-Lvant qed tevolvi b’mod kostanti. Is-solidifikazzjoni tal-idea ta’ “Ewropa tal-Lvant” tmur lura l-iktar għall-perjodu tal-Illuminazzjoni (Franċiża).
Geografiċi
Filwaqt li l-konfini ġeografiċi tal-Lvant tal-Ewropa huma definiti sew, il-konfini bejn l-Ewropa tal-Lvant u tal-Punent mhijiex ġeografika iżda storika, reliġjuża u kulturali, għaldaqstant iktar għadma iebsa biex tiġi ddeżinjata.
Il-Muntanji tal-Ural, ix-xmara Ural, u l-Muntanji tal-Kawkasu huma l-fruntiera ġeografika tal-art tat-tarf tal-Lvant tal-Ewropa. Pereżempju l-Każakistan, li jinsab l-iktar fl-Asja Ċentrali bl-iktar partijiet tal-Punent tiegħu jinsabu fix-xmara Ural, jikkondividi parti mal-Ewropa tal-Lvant.
Madankollu, fil-Punent, il-konfini storiċi u kulturali tal-Ewropa tal-Lvant x’aktarx li jkunu soġġetti għal trikkib u, l-iktar ħaġa importanti, għaddew minn fluttwazzjonijiet storiċi, li jfisser li huwa pjuttost diffiċli li jkun hemm definizzjoni preċiża tal-konfini ġeografiċi tal-Punent tar-reġjun tal-Ewropa tal-Lvant (kif ukoll taċ-ċentru ġeografiku tal-Ewropa).
Reliġjużi
daqsminuri|Raggruppament reġjonali Ewropew skont The World Factbook (hawnhekk l-Ewropa tal-Lvant bir-roża hija ekwivalenti għall-parti Ewropea tal-eks Unjoni Sovjetika; l-Ewropa tat-Tramuntana bil-blu, l-Ewropa tal-Punent biċ-ċilesti, l-Ewropa Ċentrali bl-isfar ċar, l-Ewropa tal-Lbiċ bl-aħmar, l-Ewropa tan-Nofsinhar bl-aħdar u l-Ewropa tax-Xlokk bil-kannella) Ix-xiżma bejn il-Lvant u l-Punent (li bdiet fis-seklu 11 u tippersisti fil-preżent) qasmet il-Kristjaneżmu fl-Ewropa (konsegwentement fid-dinja) fi tnejn: il-Kristjaneżmu tal-Punent u l-Kristjaneżmu tal-Lvant.
L-Ewropa tal-Punent skont dan il-puntdivista hija magħmula minn pajjiżi bi knejjes Protestanti u Kattoliċi Rumani dominanti (inkluż pajjiżi tal-Ewropa Ċentrali bħall-Kroazja, is-Slovenja, l-Awstrija, iċ-Ċekja, il-Ġermanja, l-Ungerija, il-Polonja u s-Slovakkja).
L-Ewropa tal-Lvant hija magħmula minn knejjes Ortodossi dominanti, bħal pereżempju l-Armenja, il-Belarussja, il-Bulgarija, Ċipru, il-Georgia, il-Greċja, il-Moldova, il-Montenegro, il-Maċedonja ta’ Fuq, ir-Rumanija, ir-Russja, is-Serbj a u l-Ukrajna. Il-Knisja Ortodossa tal-Lvant kellha rwol prominenti fl-istorja u l-kultura tal-Ewropa tal-Lvant u tax-Xlokk.
Xiżma hija d-diviżjoni tat-twemmin u tat-teoloġija tal-istess nisel, li issa huma maqsuma fil-knejjes tal-Lvant (Ortodossi) u tal-Punent (Kattoliċi Rumani mis-seklu 11 kif ukoll Protestanti mis-seklu 16). Din id-diviżjoni ddominat l-Ewropa għal sekli sħaħ, għad-differenza tad-diviżjoni tal-Gwerra Bierda li damet biss erba’ deċennji.
Mix-Xiżma l-Kbira tal-1054, l-Ewropa ġiet diviża bejn il-knejjes Kattoliċi Rumani u Protestanti fil-Punent, u l-knejjes Kristjani Ortodossi tal-Lvant (ħafna drabi msejħa Ortodossi Griegi bi żball) fil-Lvant. Minħabba din il-qasma reliġjuża, il-knejjes Ortodossi tal-Lvant spiss jiġu assoċjati mal-Ewropa tal-Lvant. Madankollu, qasma ta’ dan it-tip spiss tkun problematika; pereżempju, il-Greċja għandha maġġoranza kbira Ortodossa, iżda qajla tiġi inkluża fl-Ewropa tal-Lvant, għal varjetà ta’ raġunijiet, u l-iktar waħda prominenti hi li l-istorja tal-Greċja, fil-biċċa l-kbira tagħha, kienet iktar influwenzata minn kulturi u kuntatti Mediterranji.
Gwerra Bierda
L-istoriċi u x-xjentisti soċjali ġeneralment iqisu li tali definizzjonijiet huma kemxejn antikwati jew ma japplikawx iżjed.
EuroVoc
daqsminuri|Sottoreġjuni Ewropej skont il-EuroVoc (l-Ewropa Ċentrali u tal-Lvant bl-aħmar, l-Ewropa tal-Punent bl-aħdar, l-Ewropa tan-Nofsinhar bl-isfar, u l-Ewropa tat-Tramuntana bil-blu) EuroVoc, teżawru multilingwi ġestit mill-Uffiċċju tal-Pubblikazzjonijiet tal-Unjoni Ewropea, għandu entrati bi “23 lingwa tal-UE” (il-Bulgaru, il-Kroat, iċ-Ċek, id-Daniż, l-Olandiż, l-Ingliż, l-Estonu, il-Finlandiż, il-Franċiż, il-Ġermaniż, il-Grieg, l-Ungeriż, it-Taljan, il-Litwan, il-Latvjan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol u l-Iżvediż), kif ukoll bil-lingwi tal-pajjiżi kandidati (l-Albaniż, il-Maċedonu u s-Serbjan). Minn dawn il-lingwi, dawk bil-korsiv huma kklassifikati bħala l-Ewropa Ċentrali u tal-Lvant f’dan is-sors.
Stati Baltiċi
L-UNESCO, il-EuroVoc, in-National Geographic Society, il-Kumitat għall-Kooperazzjoni Internazzjonali fir-Riċerka Nazzjonali fid-Demografija, u t-Teżawru STW għax-Xjenza Ekonomika jpoġġu l-Istati Baltiċi fl-Ewropa tat-Tramuntana, filwaqt li l-World Factbook tas-CIA jpoġġi r-reġjun fl-Ewropa tal-Lvant b’assimilazzjoni b’saħħitha mal-Ewropa tat-Tramuntana. Dawn huma t-tmien membri tal-forum tal-kooperazzjoni reġjonali Nordika-Baltika msejħa l-Grupp ta’ Visegrád. Il-Forum tal-Ġejjieni tat-Tramuntana, il-Bank tal-Investiment Nordiku, il-Grupp tal-Battalja Nordiku, il-forum tal-kooperazzjoni reġjonali Nordika-Baltika u l-Lega Anseatika l-Ġdida huma eżempji oħra ta’ kooperazzjoni Ewropea tat-Tramuntana li jinkludu t-tliet pajjiżi b’mod kollettiv bħala l-Istati Baltiċi:
Kawkasu
Tliet nazzjonijiet tal-Kawkasu huma inklużi f’definizzjonijiet jew l-ġrajjiet storiċi tal-Ewropa tal-Lvant. Dawn jinsabu fiż-żona ta’ tranżizzjoni tal-Ewropa tal-Lvant u l-Asja tal-Punent. Huma jipparteċipaw fil-programm tas-Sħubija tal-Lvant tal-Unjoni Ewropea, fl-Assemblea Parlamentari tal-Euronest, u huma membri tal-Kunsill tal-Ewropa, li jispeċifikaw li t-tliet pajjiżi għandhom konnessjonijiet politiċi u kulturali mal-Ewropa. F’Jannar 2002, il-Parlament Ewropew indika li l-Armenja u l-Georgia jaf jidħlu fl-UE fil-futur. Madankollu, il-Georgia attwalment hija l-unika nazzjon tal-Kawkasu li qed ifittex attivament li jikseb is-sħubija fl-UE u fin-NATO. It-tliet nazzjonijiet ikkonċernati huma:
Fir-reġjun tal-Kawkasu hemm tliet Repubbliki indipendenti de facto, b’rikonoxximent limitat. Dawn it-tliet stati jipparteċipaw fil-Komunità għad-Demokrazija u d-Drittijiet tan-Nazzjonijiet u huma:
Stati Eks Sovjetiċi
Xi repubbliċi Ewropej tal-Eks Unjoni Sovjetika jitqiesu bħala parti mill-Ewropa tal-Lvant:
Fost l-istati kontroversjali hemm:
Ewropa Ċentrali
Għalhekk, f’xi sorsi tal-mezzi tax-xandir, it-terminu Ewropa Ċentrali jista’ parzjalment ikollu trikkib mat-terminu Ewropa tal-Lvant ta’ żmien il-Gwerra Bierda. Il-pajjiżi li ġejjin jiġu rreferuti bħala tal-Ewropa Ċentrali minn xi kummentaturi, minkejja li oħrajn għadhom jikkunsidrawhom bħala tal-Ewropa tal-Lvant  :
Ewropa tax-Xlokk
Xi pajjiżi fl-Ewropa tax-Xlokk jistgħu jitqiesu bħala parti mill-Ewropa tal-Lvant. Xi drabi wħud minnhom, allavolja qajla tiġri, jistgħu jiġu kkaratterizzati bħala pajjiżi li jiffurmaw parti mill-Ewropa tan-Nofsinhar, u oħrajn jistgħu jiġu inklużi wkoll fl-Ewropa Ċentrali.
Għalhekk, f’xi sorsi tal-mezzi tax-xandir, it-terminu Ewropa tax-Xlokk jista’ parzjalment ikollu trikkib mat-terminu Ewropa tal-Lvant ta’ żmien il-Gwerra Bierda. Il-pajjiżi li ġejjin jiġu rreferuti bħala tal-Ewropa tax-Xlokk minn xi kummentaturi, minkejja li oħrajn għadhom jikkunsidrawhom bħala tal-Ewropa tal-Lvant  :.
Fost l-Istati parzjalment rikonoxxuti hemm:
Vittorio De Sica
Erbgħa mill-films li hu kien reġista tagħhom rebħu Academy Awards: Sciuscià u Ladri di Biciclette (premju onorarju), filwaqt li Ieri, Oggi e Domani u Il giardino dei Finzi Contini rebħu l-Academy Award għall-Aqwa Film b’Lingwa Barranija. Tabilħaqq, is-suċċess kritiku kbira ta’ Sciuscià (l-ewwel film b’lingwa barranija li ġie rikonoxxut bħala tali mill-Akkademja tal-Films, l-Arti u x-Xjenzi) u Ladri di Biciclette għenu biex jiġi stabbilit il-premju permanenti tal-Aqwa Film b’Lingwa Barranija. Dawn iż-żewġ films jitqiesu li huma parti mill-films kolossali taċ-ċinema klassika. Ladri di Biciclette ġie kkwotat minn Turner Classic Movies bħala wieħed mill-15-il film li kienu l-iktar influwenti fl-istorja taċ-ċinema.
Fl-1957 De Sica ġie nnominat ukoll għall-Oscar għall-Aqwa Attur ta’ Sostenn tar-rwol tiegħu bħala l-Maġġur Rinaldi fl-adattament tar-reġista Amerikan Charles Vidor ta’ A Farewell to Arms ta’ Ernest Hemingway, film li bosta kritiċi maqdruh u li ma mar tajjeb xejn bħala bejgħ ta’ biljetti taċ-ċinema. Ir-reċtar ta’ De Sica ġie meqjus bħala l-aqwa aspett tal-film.
Ħajja u karriera
Huwa twieled fis-7 ta’ Lulju 1901 f’Sora, Lazio, iben ġenituri Naplitani. Missieru kien uffiċjal tal-Bank tal-Italja u ġie ttrasferit minn Napli għal Sora. De Sica beda l-karriera tiegħu bħala attur fit-teatru fil-bidu tas-snin 20 tas-seklu 20 u ngħaqad mal-kumpanija teatrali ta’ Tatiana Pavlova fl-1923. Fl-1933 huwa waqqaf il-kumpanija tiegħu stess flimkien ma’ martu Giuditta Rissone u Sergio Tofano. Il-kumpanija tellgħet l-iktar kummiedji, iżda tellgħet ukoll reċti ta’ Beaumarchais u ħadmet ma’ reġisti famużi bħal Luchino Visconti.
Avveniment importanti ħafna kien meta De Sica ltaqa’ mal-kittieb tax-xenaġġjaturi Cesare Zavattini: flimkien ħolqu wħud mill-iktar films famużi tal-era Neorealista, fosthom Sciuscià u Ladri di Biciclette (rilaxxat bħala The Bicycle Thief fl-Amerka), li De Sica kien ir-reġista tagħhom.
De Sica deher fis-sensiela televiżiva Brittanika The Four Just Men (1959).
Ħajja personali
Fl-1937 Vittorio De Sica żżewweġ lill-attriċi Giuditta Rissone, u magħha kellu lit-tifla Emilia (Emi). Fl-1942, waqt li kien qed jinġibed Un garibaldino al convento, huwa ltaqa’ mal-attriċi Spanjola María Mercader (il-kuġina ta’ Ramon Mercader, il-qattiel ta’ Leon Trotsky), u kellu relazzjoni extrakonjugali magħha. Wara li ddivorzja minn ma’ Rissone fi Franza fl-1954, huwa żżewweġ lil Mercader fl-1959 fil-Messiku, iżda dan iż-żwieġ ma kienx ikkunsidrat bħala validu skont il-liġi Taljana. Fl-1968 huwa kiseb iċ-ċittadinanza Franċiża u żżewweġ lil Mercader f’Pariġi. Sadanittant, diġà kien kellhom żewġ subien: Manuel, fl-1949, mużiċista, u Christian, fl-1951, li kompla fil-passi ta’ missieru bħala attur u reġista.
Huwa kien Kattoliku Ruman u Komunista. Għalkemm iddivorzja, De Sica qatt ma tbiegħed mill-ewwel familja tiegħu. Huwa għex ħajja tal-familja doppja, b’ċelebrazzjonijiet doppji fil-btajjel. Jingħad li fil-Milied u Lejliet l-Ewwel tas-Sena, kien ireġġa’ lura l-arloġġ b’sagħtejn fid-dar ta’ Mercader sabiex ilaħħaq jiċċelebra f’nofsillejl maż-żewġ familji. L-ewwel mara tiegħu qablet li jkomplu jgħixu żwieġ taparsi sabiex bintha ma tibqax bla missier.
Vittorio De Sica miet meta kellu 73 sena wara operazzjoni minħabba kanċer fil-pulmun fl-isptar ta’ Neuilly-sur-Seine f’Pariġi.
Filmografija bħala attur
Nota: f’ħafna sorsi, Fontana di Trevi ta’ Carlo Campogalliani (1960) u La bonne soupe ta’ Robert Thomas (1964) huma inklużi iżda De Sica ma jidhirx f’dawk il-films.
Ho Chi Minh (belt)
Ho Chi Minh belt komunement magħrufa bħala Saigon hija l-belt u l-ikbar belt fl-Vjetnam, li tinsab fil-parti ċentrali tat-Dong Nam Bo tal-pajjiż fuq ix-Xmara Saigon. Il-belt għandha popolazzjoni ta' 7,123,340 persuna (sal-2009).
Ho Chi Minh belt hija ċentru industrijali, xjentifiku, edukazzjonali u kulturali importanti. Fiha jinstabu numru ta' industriji teknoloġiji, istituzzjonijiet ta' edukazzjoni għolja u punti ta' riferimenti storiċi famużi madwar id-dinja. Il-belt għandha infrastruttura estensiva u sistema ta' trasport pubbliku żviluppata għall-aħħar, li tinkludi l-Ho Chi Minh belt Metro, Ajruport Internazzjonali ta' Tan Son Nhat.
hija l-akbar belt fil-Vjetnam, b'popolazzjoni ta' madwar 9 miljun mill-2019. Jinsab fir-reġjun tax-Xlokk tal-Vjetnam, il-belt iddawwar ix-Xmara Saigon u tkopri madwar 2,061 km 2 (796 sq mi).
Saigon kienet il-kapitali tal-Indokina Franċiża mill-1887 sal-1902, u għal darb'oħra mill-1945 sal-waqfien tagħha fl-1954. Wara l-qsim tal-Indokina Franċiża, saret il-kapitali tal-Vjetnam t'Isfel sal-waqgħa ta 'Saigon fl-1975. Il-gvern Il-komunista semmiet Saigon mill-ġdid. wara Hồ Chí Minh ftit wara l-waqgħa ta’ Saigon. Mibda fis-snin 90, il-belt għaddiet minn modernizzazzjoni u espansjoni mgħaġġla, li kkontribwiet għall-irkupru ekonomiku ta 'wara l-gwerra tal-Vjetnam.
Hija magħrufa għall-arkitettura kolonjali Franċiża ppreservata tajjeb u l-ħajja vibranti fit-toroq. L-istituzzjonijiet kulturali varjati tagħha, inklużi monumenti storiċi, toroq pedonali, mużewijiet, u galleriji, jattiraw aktar minn 8 miljun viżitatur internazzjonali kull sena.
Ho Chi Minh City hija ċentru ewlieni għall-finanzi, il-midja, it-teknoloġija, l-edukazzjoni u t-trasport. Il-belt tiġġenera kważi kwart tal-PGD totali tal-pajjiż u hija dar għal ħafna kumpaniji multinazzjonali. Għandu Indiċi ta' Żvilupp Uman ta' 0.795 (għoli), li jikklassifika t-tieni fost il-muniċipalitajiet u l-provinċji kollha fil-Vjetnam. L-Ajruport Internazzjonali ta' Tân Sơn Nhất, l-ajruport ewlieni li jaqdi l-belt, huwa l-iktar ajruport traffikuż tal-pajjiż bit-traffiku tal-passiġġieri, li jammonta għal kważi nofs il-wasliet internazzjonali kollha fil-Vjetnam.
Etimoloġija
Qabel nofs is-seklu 19, fuq il-post ta 'dik li kienet se ssir Ho Chi Minh City, kien hemm insedjament ta' Cham fiż-żona msejħa Baigaur. [nb 1] Il-Kambodja mbagħad ħadu f’idejhom ir-raħal ta’ Cham ta’ Baigaur u isemmuh Prey Nokor, raħal żgħir tas-sajd. Maż-żmien, taħt il-kontroll tal-Vjetnamiżi, ingħatat l-isem uffiċjalment bħala Gia Định (嘉定), isem li nżamm sa żmien il-konkwista Franċiża fl-1860, meta ngħata l-isem ġdid ta' Sài gon. , westernized bħala Saïgon, għalkemm il-belt kienet għadha indikata bħala 嘉定 fuq mapep Vjetnamiżi miktuba f'chữ Hán sa mill-inqas l-1891.
L-isem attwali, Ho Chi Minh City, ingħata wara r-riunifikazzjoni fl-1976 f'unur Ho Chi Minh. Anke llum, iżda, l-isem informali ta’ Sài Gòn jibqa’ fid-diskors ta’ kuljum. Madankollu, hemm differenza teknika bejn iż-żewġ termini: Sài Gòn huwa komunement użat biex jirreferi għaċ-ċentru tal-belt fid-Distrett 1 u żoni li jmissu magħhom, filwaqt li Ho Chi Minh City tirreferi għad-distretti urbani u rurali kollha tagħha.
Saigon
Etimoloġija waħda ta' Saigon (jew Sài Gòn bil-Vjetnamiż) hija li Sài hija kelma Sino-Vjetnamiż (chữ Hán: 柴;) li tfisser "ħatab, fergħat, friegħi; palisade", filwaqt li Gòn (chữ Hán: 棍; Sino-Vjetnamiż: Côn) hija kelma li tfisser "bastun, arblu, zokk", u li t-tifsira tagħha evolviet għal "qoton" bil-Vjetnamiż (bông gòn, lit. "stikka tal-qoton", jiġifieri "pjanta tal-qoton", aktar tard imqassar bħala gon ). Dan l-isem jista’ jirreferi għall-ħafna pjanti tal-kapok li l-poplu Khmer kien ħawwel madwar Prey Nokor, Jista’ jirreferi wkoll għall-foresta twila u densa li darba kienet teżisti madwar il-belt, foresta li għaliha l-isem diġà kien jirreferi. Priża Nokor.
Etimoloġiji proposti oħra jfasslu paralleli bejn tai4ngon6 (Ċiniż: 堤岸), l-isem Cantonese għal Chợ Lớn, li jfisser "moll" (Franċiż: quais), [nb 3] u l-Vjetnamiż Sai Côn, traduzzjoni tal-Khmer Prey Nokor (Khmer: ព្រៃនគរ). Priża tfisser foresta jew ġungla, u nokor hija kelma Khmer ta' oriġini Sanskrit li tfisser belt jew renju, u hija relatata mal-kelma Ingliża 'Nazzjon', għalhekk "belt tal-foresti" jew "renju tal-foresti".
Belt Ho Chi Minh
L-isem uffiċjali attwali, Thành phố Hồ Chí Minh, ġie pproklamat għall-ewwel darba fl-1945 u aktar tard adottat fl-1976. Huwa mqassar bħala TP.HCM u jittraduċi għall-Ingliż bħala Ho Chi Minh City, imqassar bħala HCMC u bil-Franċiż bħala Hô. -Chi-Minh-Ville (ċirkonflex xi drabi jitħalla barra), imqassar bħala HCMV. L-isem ifakkar lil Ho Chi Minh, l-ewwel mexxej tal-Vjetnam ta’ Fuq. Dan l-isem, għalkemm mhux ismu, kien wieħed li kien iffavorixxa matul l-aħħar snin tiegħu. Tgħaqqad kunjom Vjetnamiż komuni (Hồ, 胡) ma' isem mogħti li jfisser "rieda mdawla" (minn Sino-Vjetnamiż, 志明; Chí li jfisser "rieda" jew "ispirtu", u Minh li jfisser "dawl"), essenzjalment, li tfisser "bearer tad-dawl". Illum, "Sài Gòn" huwa komunement użat biex jirreferi għad-distretti tan-negozju ċentrali tal-belt, "Prey Nokor City" hija magħrufa sew fil-Kmer, filwaqt li "Hồ Chí Minh City" hija użata biex tirreferi għall-belt kollha. .
Storja bikrija
L-eqdem insedjament fiż-żona kien tempju Funan fil-post tat-tempju Buddista attwali Phụng Sơn, imwaqqaf fir-4 seklu AD. Insedjament imsejjaħ Baigaur ġie stabbilit fuq is-sit fis-seklu 11 mill-Champa. Baigaur ingħata l-isem ġdid ta' Prey Nokor wara l-konkwista mill-Imperu Khmer madwar l-1145, Prey Nokor trabba fuq is-sit ta' raħal żgħir tas-sajd u żona ta' foresta.
L-ewwel Vjetnamiż qasmu l-baħar biex jesploraw din l-art kompletament mingħajr l-organizzazzjoni tal-Lords Nguyễn. Bis-saħħa taż-żwieġ bejn il-Prinċipessa Nguyễn Phúc Ngọc Vạn, bint Lord Nguyễn Phúc Nguyên, u r-Re tal-Kambodja Chey Chettha II fl-1620, ir-relazzjonijiet bejn il-Vjetnam u l-Kambodja tħaffef u l-abitanti taż-żewġ pajjiżi setgħu jirritornaw u jivvjaġġaw liberament. quddiem. Is-settlers Vjetnamiżi bdew jemigraw lejn iż-żona ta 'Saigon, Đồng Nai. Qabel dan, il-Funanese, il-Kmer u l-Cham kienu għexu hemmhekk, imxerrdin minn żmien antiki.
Il-perjodu mill-1623 sal-1698 huwa meqjus bħala l-perjodu ta 'formazzjoni ta' Saigon aktar tard. Fl-1623 Lord Nguyen bagħat missjoni biex jitlob lill-iben tiegħu r-Re Chey Chettha II biex jistabbilixxi stazzjonijiet tal-ġbir tat-taxxa fi Prey Nokor (Sài Gònn) u Kas Krobei (Bến Nghé). Għalkemm kienet żona tal-ġungla abbandunata, kienet tinsab fuq ir-rotot tat-traffikar bejn il-Vjetnam, il-Kambodja u s-Siam. Iż-żewġ avvenimenti ewlenin li jmiss ta 'dan il-perjodu kienu l-istabbiliment tal-kwartieri u r-residenza tal-Viċiroy Ang Non u t-twaqqif ta' palazz f'Tân Mỹ (ħdejn is-salib it-toroq tal-lum Cống Quỳnh-Nguyễn Trãi). Saigon jista’ jingħad li ġie ffurmat minn dawn it-tliet aġenziji tal-gvern.
Dominju tad-dinastija Nguyễn
Fl-1679, Lord Nguyễn Phúc Tần ħalla grupp ta’ refuġjati Ċiniżi mid-dinastija Qing biex joqgħodu f’Mỹ Tho, Biên Hòa, u Saigon biex ifittxu kenn. Fl-1698, Nguyễn Hữu Cảnh, nobbli Vjetnamiż, intbagħat bil-baħar mill-ħakkiema Nguyễn ta 'Huế biex jistabbilixxi strutturi amministrattivi Vjetnamiżi fiż-żona, u b'hekk jifred iż-żona mill-Kambodja, li ma kinitx b'saħħitha biżżejjed biex tintervjeni. Huwa ta 'spiss akkreditat li jespandi Saigon f'soluzzjoni ewlenija. Fl-1788, Nguyễn Ánh qabad il-belt u użaha bħala ċentru ta' reżistenza kontra Tây Sơn. Sentejn wara, inbniet ċittadella kbira ta' Vauban imsejħa Gia Định, jew Thành Bát Quái ("Tmien Dijagrammi") minn Victor Olivier de Puymanel, wieħed mill-merċenarji Franċiżi ta' Nguyễn Ánh.
Era kolonjali Franċiża
Mogħtija lil Franza bit-Trattat ta' Saigon tal-1862, il-belt kienet ippjanata mill-Franċiżi biex tittrasformaha f'belt kbira għall-kolonizzazzjoni. Matul l-aħħar tas-seklu 19 u l-bidu tas-seklu 20, il-kostruzzjoni bdiet fuq diversi bini ta 'stil Franċiż, inkluż ġnien botaniku, Norodom Palace, il-Lukanda Continental, il-Katidral ta' Notre-Dame, u s-Suq Bến Thành, fost ħafna oħrajn. F'April 1865, Gia Định Báo stabbiliet ruħha f'Saigon, u saret l-ewwel gazzetta ppubblikata fil-Vjetnam. Matul l-era kolonjali Franċiża, Saigon saret magħrufa bħala l-"Perla tal-Orjent" (Hòn ngọc Viễn Đông), jew "Pariġi tal-Lvant Imbiegħed".
Fis-27 ta’ April, 1931, ġie ffurmat reġjun ġdid imsejjaħ Saigon-Cholon li jikkonsisti minn Saigon u Cholon; l-isem Cholon tneħħa wara li l-Vjetnam t'Isfel kiseb l-indipendenza minn Franza fl-1955.Minn madwar 256,000 fl-1930, il-popolazzjoni ta' Saigon żdiedet għal 1.2 miljun fl-1950.
Era tar-Repubblika tal-Vjetnam
Fl-1949, l-eks Imperatur Bảo Đại għamel Saigon il-kapitali tal-Istat tal-Vjetnam b'ruħu bħala kap tal-istat. Fl-1954, il-Ftehim ta' Ġinevra qasam il-Vjetnam tul is-17-il parallel (Xmara Bến Hải), bil-Việt Minh komunista, taħt Ho Chi Minh, kiseb kontroll sħiħ tan-nofs tat-Tramuntana tal-pajjiż, filwaqt li n-nofs l-ieħor tan-Nofsinhar kiseb l-indipendenza. minn Franza. L-istat sar uffiċjalment ir-Repubblika tal-Vjetnam meta Bảo Đại tkeċċa mill-Prim Ministru tiegħu Ngô Đình Diệm f'referendum fl-1955, b'Saigon bħala l-kapitali tagħha. Fit-22 ta’ Ottubru, 1956, il-belt kienet uffiċjalment imsejħa Đô Thành Sài Gòn ("Belt Kapitali Saigon"). Wara d-dħul fis-seħħ tad-digriet tas-27 ta’ Marzu 1959, Saigon kien maqsum fi tmien distretti u 41 distrett. F'Diċembru 1966, żewġ distretti ta' l-ex komun ta' An Khánh ta' Gia Định ġew iffurmati f'Distrett 1, imbagħad separati ftit wara biex isiru Distrett 9. F'Lulju 1969, id-Distrett 10 u d-Distrett 11, u sal-1975, il- żona tal-belt kienet tikkonsisti fi ħdax-il distrett, Gia Định, Củ Chi District (Hậu Nghĩa) u Phú Hòa District (Bình Dương).
Saigon serva bħala ċ-ċentru finanzjarju, industrijali u tat-trasport tar-Repubblika tal-Vjetnam. Fl-aħħar tas-snin ħamsin, bl-Istati Uniti jipprovdu kważi $2 biljun f'għajnuna lir-reġim Diệm, l-ekonomija tal-pajjiż kibret malajr taħt il-kapitaliżmu; Fl-1960, aktar minn nofs il-fabbriki tal-Vjetnam t'Isfel kienu jinsabu f'Saigon. Madankollu, mill-bidu tas-snin sittin, Saigon esperjenza riċessjoni ekonomika u inflazzjoni għolja, peress li kienet dipendenti kompletament fuq l-għajnuna tal-Istati Uniti u l-importazzjonijiet minn pajjiżi oħra. Bħala riżultat ta' urbanizzazzjoni mifruxa, b'popolazzjoni li laħqet it-3.3 miljun fl-1970, l-USAID iddeskriviet il-belt bħala li saret "slum waħda enormi". Il-belt sofriet ukoll minn "prostituti, ivvizjati tad-droga, uffiċjali korrotti, tallaba, orfni, u Amerikani bi flus", u skont Stanley Karnow, kienet "belt tas-suq iswed fis-sens sħiħ tal-kelma".
Fit-28 ta 'April, 1955, l-Armata Nazzjonali tal-Vjetnam nediet attakk kontra l-forza militari Bình Xuyên fil-belt. Il-battalja damet sa Mejju, fejn inqatlu madwar 500 ruħ u ħallew madwar 20,000 bla dar. Ngô Đình Diệm imbagħad daru fuq gruppi paramilitari oħra f'Saigon, inkluż il-moviment ta' riforma Buddista Hòa Hảo. Fil-11 ta’ Ġunju 1963, il-patri Buddist Thích Quảng Đức ħaraq lilu nnifsu fil-belt, bi protesta għar-reġim ta’ Diệm. Fl-1 ta’ Novembru tal-istess sena, Diệm inqatel f’Saigon, f’kolp ta’ stat ta’ suċċess minn Dương Văn Minh.
Matul l-Offensiva Tet tal-1968, il-forzi komunisti nedew tentattiv bla suċċess biex jaqbdu l-belt. Fit-30 ta' April, 1975, Saigon inqabad, u spiċċat il-Gwerra tal-Vjetnam b'rebħa għall-Vjetnam ta' Fuq, u l-belt ġiet taħt il-kontroll tal-Armata Popolari Vjetnamiża.
Wara l-Gwerra tal-Vjetnam u llum
Fl-1976, wara t-twaqqif tar-Repubblika Soċjalista Komunista Magħquda tal-Vjetnam, il-Belt ta’ Saigon (inkluża ż-żona ta’ Cholon), il-Provinċja ta’ Gia Ðịnh, u żewġ distretti suburbani ta’ żewġ provinċji oħra fil-qrib ġew magħquda biex joħolqu l-Belt ta’ Ho Chi. Minh, f’ġieħ il-mibki mexxej komunista Ho Chi Minh. Dak iż-żmien, il-belt kopriet erja ta '1,295.5 kilometri kwadri (500.2 sq mi) bi tmien distretti u ħames żoni rurali: Thủ Đức, Hóc Môn, Củ Chi, Bình Chánh u Nhà Bè. Mill-1978, id-diviżjonijiet amministrattivi tal-belt ġew riveduti diversi drabi, l-aktar reċentement fl-2020, meta d-Distrett 2, id-Distrett 9, u d-Distrett Thủ Đức ġew ikkonsolidati biex jiffurmaw belt muniċipali.
Illum, Ho Chi Minh City, flimkien mal-provinċji tal-madwar, hija deskritta bħala "ċentru tal-manifattura" tal-Vjetnam u "ċentru tan-negozju attraenti." F'termini ta' spiża, kienet ikklassifikata bħala l-111-il belt ewlenija l-aktar għalja fid-dinja skont stħarriġ tal-2020 ta' 209 belt. F'termini ta' konnettività internazzjonali, mill-2020, il-belt ġiet ikklassifikata bħala belt "Beta" min-Netwerk ta' Riċerka tal-Globalizzazzjoni u l-Ibliet Dinjija.
Ġeografija
Il-belt tinsab fir-reġjun tax-Xlokk tal-Vjetnam, 1,760 km (1,090 mi) fin-nofsinhar ta 'Hanoi. L-elevazzjoni medja hija 5 m (16 pied) 'l fuq mil-livell tal-baħar għaċ-ċentru tal-belt u 16 m (52 ​​​​ft) għal żoni suburbani. Hija mdawwar mal-Provinċja ta' Tây Ninh u l-Provinċja ta' Bình Dương fit-tramuntana, il-Provinċja ta' Đồng Nai u l-Provinċja ta' Bà Rịa–Vũng Tàu fil-lvant, il-Provinċja ta' Long An fil-punent, il-Provinċja ta' Tiền Giang u l-Baħar tal-Lvant fin-nofsinhar b' kosta twila 15 km (9 mi). Il-belt tkopri erja ta '2,095 km 2 (809 sq mi jew 0.63% taż-żona tal-Vjetnam), testendi għad-distrett ta' Củ Chi (12 mi jew 19 km mill-fruntiera tal-Kambodja) u lejn Cần Giờ fil-Baħar tal-Lvant. Id-distanza mill-iktar punt tat-tramuntana (il-Komun ta’ Phú Mỹ Hưng, id-Distrett ta’ Củ Chi) sal-aktar punt tan-nofsinhar (il-Komun ta’ Long Hòa, id-Distrett ta’ Cần Giờ) hija ta’ 102 km (63 mi), u mill-punt l-aktar fil-lvant (Long Bình Ward, id-Distrett Disa’). ) sal-aktar fil-punent (il-Komun ta' Bình Chánh, id-Distrett ta' Bình Chánh) hija 47 km (29 mi). Minħabba l-lokalità tagħha fid-Delta tal-Mekong, il-belt hija mdawwar minn flats tal-marea li ġew modifikati ħafna għall-agrikoltura.
Klima
Il-belt għandha klima tropikali, speċifikament savana tropikali (Aw), b'umdità medja għolja ta' 78–82%. Is-sena hija maqsuma f'żewġ staġuni distinti. L-istaġun tax-xita, b'xita medja ta' madwar 1,800 mm (71 pulzieri) fis-sena (madwar 150 jum ta' xita fis-sena), ġeneralment idum minn Mejju sa Novembru. L-istaġun xott idum minn Diċembru sa April. It-temperatura medja hija 28 °C (82 °F), bi ftit varjazzjoni matul is-sena. L-ogħla temperatura rekordjata kienet 40.0 °C (104 °F) f'April, filwaqt li l-inqas temperatura rekordjata kienet 13.8 °C (57 °F) f'Jannar. Bħala medja, il-belt tesperjenza bejn 2,400 u 2,700 siegħa ta' xemx fis-sena.
Għargħar
Il-belt hija meqjusa bħala waħda mill-ibliet l-aktar vulnerabbli għall-effetti tat-tibdil fil-klima, partikolarment l-għargħar. Matul l-istaġun tax-xita, taħlita ta 'marea għolja, xita qawwija, fluss ta' volum għoli fix-Xmara Saigon u x-Xmara Đồng Nai, u sussidenza tal-art tikkawża għargħar regolari f'diversi partijiet tal-belt. Għargħar ta' darba f'100 sena jikkawża għargħar li 23% tal-belt tesperjenza.
It-Tieni Diviżjoni tal-Football League
Din spiċċat mal-ħolqien tal-Premier League, qabel il-bidu tal-istaġun 1992–93, li kkawżat firda amministrattiva bejn il-Football League u t-timijiet il-ġodda li kienu se jiffurmaw parti mill-Premiership il-ġdida, li preċedentament kienet l-Ewwel Diviżjoni tal-Football League.
Mill-1992–93 sal-istaġun 2003–04, din kienet it-tieni l-aqwa diviżjoni tal-Football League, però it-tielet l-aqwa diviżjoni fis-sistema tal-kampjonat tal-futbol Ingliż. Biex tkompli tikkomplika aktar l-affarijiet, l-isem tat-Tieni Diviżjoni tbiddel għal Football League Championship minħabba raġunijiet kummerċjali qabel il-bidu tal-istaġun 2004–05, minkejja li xorta baqgħet it-tielet l-ogħla diviżjoni tal-futbol ġewwa l-Ingilterra.
Opossum ta' denbu qasir pigmew
L-Opossum ta' denbu qasir pigmew, magħruf xjentifikament bħala Monodelphis kunsi, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi ta' denbhom qosra linqas fost l-opossumi li huma addattati għall-ħajja fis-siġar (Nowak,1999), nattiv fil-kontinent tal-Amerika ta' isfel. Dan l-opossum ta' denbu qasir ġeneralment jippreferi jgħix f'abitat kemm ta' foresti subtropikali u tropikali umdi, kif ukoll f' artijiet bil-ħaxix sutto-tropikali u f'artijiet tropikali baxxi u xotti.
It-Tieni Diviżjoni tal-Football League
Storja
Fl-1888, William McGregor kien il-qawwa prinċipali li wasslet biex isiru laqgħat f'Londra u Manchester li kienu jinvolvu tnax-il klabb tal-futbol, bi ħsieb ta' kompetizzjoni f'format ta' kampjonat. Dawn it-tnax-il klabb aktar tard iffurmaw it-tnax-il membru fundatur tal-Football League. Laqgħa li saret fit-22 ta' Marzu 1888 f'Londra, kienet tikkonċerna l-fatt li meta kien jiġi eliminat mill-FA Cup dan kien jibqa' madwar sena mingħajr ma jilgħab, fejn dan kien mhux biss jirriżulta f'telf finanzjaru, imma wkoll minħabba l-partitarji ma kinux se joqgħodu jistennew dak iż-żmien kollu biex jaraw partita. Id-diskussjonijiet ġew finalizzati fis-17 ta' April f'Manchester.
McGregor kien ivvota kontra l-isem The Football League, hekk kif hu kien beża' li dan l-isem seta' jkun assoċjat mal-Irish Land League. Però xorta waħda dan l-isem rebaħ bil-maġġoranza tal-voti u kien magħżul. Il-kompetizzjoni ggrantixxiet il-partiti lill-membri tagħha. Il-klabbs kienu maqsuma b'mod ugwali bejn it-timijiet tat-Tramuntana u tal-Midlands, u dawk tan-Nofsinhar, li kienu prattikament dilettanti.
Kampjonat rivali ieħor bl-isem ta' Football Alliance opera bejn l-1889 u l-1892. Fl-1892 ġie deċiż li dawn iż-żewġ kampjonati jiġu mwaħħda, biex b'hekk ġiet iffurmata t-Tieni Diviżjoni, li parti kbira minnha kienet tikkonsisti minn klabbs tal-Football Alliance. Il-klabbs eżistenti tal-kampjonat, flimkien mal-aqwa tliet klabbs tal-Alliance, kienu jiffurmaw l-Ewwel Diviżjoni tal-Football League.
Ħarsa ġenerali
It-Tieni Diviżjoni, li ġiet iffurmata fl-1892, kienet tikkonsisti minn tnax-il klabb, ħafna minnhom mill-Football Alliance. Il-membri oriġinali kienu: Ardwick (issa Manchester City), Bootle, Burton Swifts, Crewe Alexandra, Darwen, Grimsby Town, Lincoln City, Northwich Victoria, Port Vale, Sheffield United, Small Heath (issa Birmingham City), u Walsall. Manchester City iżomm ir-rekord tal-akbar numru ta' titli tat-Tieni Diviżjoni (7).
Matul il-kors tas-snin dan il-kampjonat estenda sakemm wasal sat-total finali ta' 24, kif jidher fit-tabella segwenti:
Għall-ewwwel snin, ma kienx hemm promozzjoni diretta għall-Ewwel Diviżjoni. Minflok, ftit mill-aqwa timijiet tat-Tieni Diviżjoni, li kienu jinkludu wkoll lir-rebbieħ, kienu jilgħabu serje ta' partit kontra t-timijiet tal-qiegħ tal-Ewwel Diviżjoni. Small Heath, ċampjin tat-Tieni Diviżjoni fl-1892–93, ma ngħatawx il-promozzjoni wara li tilfu l-partita ta' prova li kellhom kontra Newton Heath. Madanakollu, it-tieni klassifikat Sheffield United għelbu lil Accrington biex saru l-ewwel tim li rebħu promozzjoni għall-Ewwel Diviżjoni. Dawn il-partiti ġew aboliti fl-1898 wara li sar magħruf li Burnley u Stoke kienu ftehmu biex il-partita ta' prova bejniethom tispiċċa pari ta' 0–0, li kienet tfisser promozzjoni għal Burnley u salvezza mir-relegazzjoni għal Stoke.
Opossum ta' denbu qasir pigmew
Dieta
L-Opossum ta' denbu qasir pigmew huwa marsupjal omnivoru u d-dieta prinċipali tikkonsisti minn frott, żreiragħ, insetti u minn annimali vertebri żgħar oħra.
Distribuzjoni
Monodelphis kunsi għandu distribuzjoni fil-kontinent tal-Amerika t'isfel u huwa speċi mifruxa fil-Bolivja u l-Brażil.
Link Esterni
Monodelphis
Andrea Poli
Andrea Poli (twieled fid-29 ta' Settembru 1989) huwa plejer tal-futbol Taljan li jilgħab bħala midfilder.
Karriera
Fid-29 ta' Awwissu 2011, Poli ngħaqad ma' Inter b'self għal staġun, bil-klabb minn Milan ikollu l-għażla li jakkwistah b'mod permanenti fl-aħħar tal-istaġun. Poli skorja l-ewwel gowl tiegħu ma' Inter fil-Coppa Italia kontra Genoa, fir-rebħa ta' 2–1 nhar id-19 ta' Jannar 2012.
Fit-8 ta' Lulju 2013, Poli ngħaqad ma' Milan biex sar it-tielet akkwist tas-sajf 2013. Bil-flokk numru 16, l-istess bħalma kien jilbes ma' Sassuolo u Sampdoria, hu ddebutta fl-20 ta' Awwissu 2013 fil-logħba preliminari tal-UEFA Champions League kontra PSV Eindhoven. Erbat ijiem wara, Poli huwa skorja l-ewwel gowl tiegħu fil-kamjonat, fil-logħba li Milan tilfu bl-iskor ta' 2–1 kontra Hellas Verona.
Internazzjonali
Poli ntgħażel mill-kowċ tat-tim nazzjonali Taljan, Cesare Prandelli, u ddebutta fil-logħba ta' ħbiberija kontra l-Ingilterra, li l-Italja tilfu 2–1. Hu skorja l-ewwel gowl tiegħu f'logħba oħra ta' ħbiberija, din id-darba kontra San Marino fil-31 ta' Mejju 2015.
Tazza tal-Indipendenza
It-Tazza tal-Indipendenza hija kompetizzjoni tal-futbol li sseħħ f'Għawdex, Malta.
Din il-kompetizzjoni tintlagħab fuq bażi ta' knock-out bejn il-klabbs tal-L-Ewwel Diviżjoni Għawdxija. L-ewwel Tazza Indipendenza seħħet fl-istaġun 1964-1965 fl-istess sena meta Malta kisbet l-Indipendenza.
Proġett ta' traduzzjoni
Proġett ta' traduzzjoni huwa proġett li jittratta l-attività tat-traduzzjoni.
Minn perspettiva teknika, proġett ta' traduzzjoni huwa marbut mal-immaniġjar tal-proċess tat-traduzzjoni. Madanakollu, minn perspettiva interkulturali, huwa ħafna aktar kumpless. Dan isir evidenti, pereżempju, meta nikkunsidraw it-traduzzjoni tal-Bibbja jew traduzzjoni ta' xogħlijiet letterarji.